laion/Wikipedia-Exotic huggingface dataset:
אריאל אדרי (רב שכונה)

הרב אליהו אריאל אדרי (נולד ב-21 באוגוסט 1965, כ"ג באב ה'תשכ"ה) הוא ר"מ בישיבת הר המור, אב בית דין רבני בבאר שבע, ומרא דאתרא בשכונת הר חומה בירושלים. אביו וסבו נמנו עם תלמידיו ומקורביו של הרב שלום משאש. שירת כלוחם בחיל התותחנים, לאחר מכן שירת במילואים כרב צבאי. למד בישיבת מרכז הרב אצל הרב אברהם שפירא, הרב מרדכי שטרנברג והרב צבי טאו. בשנת ה'תשנ"ז התמנה על ידי הרב שפירא לר"מ בישיבת מרכז הרב. וכן לימד גם בישיבת ההסדר מדברה כעדן במצפה רמון. בשנת תשנ"ח (1997) היה בין הרבנים שעזבו בהנהגתו של הרב טאו את ישיבת מרכז הרב כדי לייסד את ישיבת הר המור. חיבר ספרי הלכה וערך חלק מכתביו ההלכתיים של הרב שלום משאש. היה שותף לעריכת חלק מספרי חידושיו על התלמוד של הרב שאול ישראלי. הוסמך לרבנות על ידי הרב אליהו בקשי דורון. מכהן כרב בשכונת הר חומה בירושלים. מייסד בית הדין לממונות ובית ההוראה "חומת שמואל" הפעילים בשכונה. בשנת תש"ע התמנה לדיין בבית הדין הרבני האזורי באשקלון. בשנת ה'תשע"ו עבר לבית הדין הרבני בתל אביב. בחודש חשוון תשע"ז עבר לבית הדין הרבני בבאר שבע, והוא משמש בו אב בית דין. בשנים האחרונות התפרסמו מספר פסקי דין שלו בנושא מזונות, שנדפסו גם בספריו. כמו כן, פרסם ספר בנושא זה בשם "לחם לפי הטף". בדבריו מובעת באופן עקבי ביקורת חריפה על עמדות בתי המשפט האזרחיים - לרבות בית המשפט העליון - בנושא זה, המביאות לטענתו ילדים רבים לחרפת רעב; וכן מחאה על יחס שאינו מכבד כראוי את המשפט העברי, ומגמות פרשניות המדכאות את מעמדו החוקי לטובת תפיסות צדק ושוויון כלליות. כמו כן דחה בקשות לעיון בתיקים, על-פי צווי בית משפט לענייני משפחה שניתנו - לטענתו - בחוסר סמכות, וביקר שופטים דתיים המפרשים את דיני התורה שלא לפי ההלכה. ילקוט שמ"ש - קיצור ועריכת פסקי ההלכה של הרב שלום משאש אני חומה - הלכות פורים בשכונת הר חומה שחר אהללך - הלכות יום העצמאות (3 כרכים) משירי אהודנו - על חודש אייר במקרא וימי ההודאה שבו שחר אורך - תשובות ופסקים בענייני אורח חיים, אבן העזר וחושן משפט (2 כרכים) שחר אורך - לחם לפי הטף - על חיובי מזונות פסקי דין של הרב אליהו אריאל אדרי, באתר פסקדין אליהו אריאל אדרי, דף שער בספרייה הלאומית כאן בפוסט בפייסבוק מאוקטובר 2022, וכאן בעלון ניסן תשפ"א (עמ' 4). אלעד כרמיאל, ‏מתוך 14 אבות בתי דין שהתמנו היום – רק 5 סרוגים, באתר "סרוגים", 9 בספטמבר 2019; פסק ממרחשוון תשע"ט, באתר דעת גובה חיוב המזונות כאשר אין לאב בכדי לספק צרכי הקטינים, ‏י"ד באייר תשפ"א חיוב האב והאם במזונות כאשר המשמורת משותפת, ‏ל' חשוון תשע"ט שו"ת שחר אורך חלק א' סימן י"א (בעניין חיוב מזונות לתינוקות), וחלק ב' סימן כ' (בעניין נשיאה שוויונית בעול המזונות) וכ"א (בעניין קביעת שיעור המזונות במשמורת משותפת). ע"פ הפסוק בבראשית מ"ז, י"ב. עו"ד משה שגב, מזונות ילדים בצל ההלכה החדשה, באתר כלכליסט, 19 בספטמבר 2017 אלה לוי-וינריב, ‏ביה"ד הרבני נגד ביהמ"ש העליון בעניין המזונות: "אמהות וילדים יגיעו לחרפת רעב", באתר גלובס, 2 בדצמבר 2018 הדיין הרב אריאל אדרי נגד בית המשפט: איננו מוסמך, חסר נימוס, באתר ערוץ 7, ‏י"ח בשבט תשפ"ג הרב אריאל אדרי נגד השופט נעם סולברג: בושה וחרפה, באתר ערוץ 7, ‏כ"א בשבט תשפ"ג
ליל האימה

ליל האימה (באנגלית: Fright Night), הידוע גם בשם מי מפחד מהשכן ממול, הוא סרט אימה-קומי אמריקאי בבימויו של טום הולנד והפקתו של הרב ג'אף. ב-1988 יצא סרט המשך בשם "ליל האימה 2" וב-2011 יצא סרט מחודש בעל אותו השם. הסרט זכה בפרס סאטורן בקטגוריית סרט האימה הטוב ביותר לשנת 1985. צ'ארלי ברוסטר (ויליאם רגסדייל) הוא חובב מושבע של סרטי אימה עד שהוא מגלה כי השכן שלו, ג'רי דנדארידג' (כריס סרנדון), הוא ערפד. בשל הגילוי המפתיע, צ'ארלי תר אחר עזרה, הוא מספר לאמו (שלא מקשיבה לו), לחבריו ואף קורא למשטרה ומחפש אחר צייד ערפדים, אדם פיטר וינסנט (רודי מקדואל). חברתו, איימי פיטרסון (אמנדה בירס), שוכרת בכספה את פיטר, תוך ניסיון נואש "להוכיח" כי ג'רי הוא לא ערפד בכך שהיא גורמת לו לבלוע "מים קדושים". פיטר וינסנט בטעות מגלה את טבעו האמיתי של ג'רי לאחר שהוא מבחין כי אין לו השתקפות במראת הכיס. עם המידע החדש, פיטר מחליט לברוח, אבל ג'רי לומד על הגילוי של פיטר לאחר שמצא שבר של מראת כיס על הרצפה. ג'רי רודף אחר חברו של צ'רלי, אדוארד "אד הרשע" תומפסון (סטיבן ג'יאופייריס) והופך אותו לערפד, לאחר שזה האחרון מנסה ללא הצלחה לתקוף את פיטר. ג'רי מוקסם מאיימי ומהפנט אותה, לאחר שהוא מבחין כי היא דומה לאהבתו האבודה. מבלי לדעת לאן לפנות, צ'רלי מחליט ללכת פיטר וינסנט בפעם השנייה. פיטר מסרב בתחילה, אבל אז בחוסר רצון הוא מספר את קורות חייו כ"רוצח הערפדים". השניים מבינים כי הם מסוגלים להדוף את התקפותיו של ג'רי באמצעות צלב. פיטר הורג את אדוארד אחרי שהוא אורב לו ונועץ את הצלב בלבו (ומסירו לאחר מכן כדי להשתמש כנשק נגד ג'רי), בעוד צ'רלי מוצא את איימי כבר בעיצומה של המרתה לערפד. פיטר בטוח שהתהליך יכול להתהפך, אבל רק אם הורגים את ג'רי לפני עלות השחר. השניים הורגים את שותפו של ג'רי, בילי קול שהוא גם שומר הראש של הערפד (כשהוא עצמו אינו ערפד, אלא משרת לא-אנושי המסוגל ללכת באור יום), וממיסים אותו לאבק. הם מניפים את הצלב בפעם השנייה ופיטר מצליח לפתות את ג'רי אל החלון וממש לפני שאור השמש מעלה אותו באש, ג'רי הופך לעטלף ובורח אל ארונו שבמרתף, בעוד איימי משלימה את המהפך שלה ותוקפת את צ'ארלי. תוך שבירת החלונות במרתף פיטר וצ'רלי מצליחים לחשוף את ג'רי אל אור השמש ולהרוג אותו אחת ולתמיד בפיצוץ מפלצתי. איימי חוזרת לצורתה האנושית ופיטר וינסנט מכריז בטלוויזיה כי אין עוד ערפדים. ליל האימה (סרט, 2011) "ליל האימה", במסד הנתונים הקולנועיים IMDb (באנגלית) "ליל האימה", באתר נטפליקס "ליל האימה", באתר AllMovie (באנגלית) "ליל האימה", באתר Rotten Tomatoes (באנגלית) "ליל האימה", באתר Box Office Mojo (באנגלית) "ליל האימה", באתר Metacritic (באנגלית) "ליל האימה", באתר אידיבי "ליל האימה", במסד הנתונים הקולנועיים KinoPoisk (ברוסית)
פתקיות

פתקיות (נהגה בהטעמה על ההברה הראשונה) או פתקים הוא משחק חברה, בו נדרשים המשתתפים (בזוגות או קבוצות) להעביר אחד לשני שמות של דמויות מפורסמות, הרשומות על פתקים, תחילה באמצעות רמזים מילוליים, לאחר מכן באמצעות פנטומימה ובשלב האחרון באמצעות מילה אחת בלבד (בגרסאות שונות סדר שני השלבים האחרונים הפוך). לאחר כל סיבוב, רושמים המשתתפים את מספר הפתקים שכל זוג הצליח לזהות. בתחילת המשחק, רושם כל משתתף שמות של מספר מסוים של דמויות מפורסמות (בדרך כלל ארבע דמויות בארבעה פתקים) מכל תחומי החיים, אמיתיות ובדיוניות כאחד (לרוב מוסכם על ידי המשתתפים שיירשמו אך ורק שמות המוכרים לכלל המשתתפים). לאחר מכן, מתחלקים המשתתפים לזוגות/קבוצות המתחרים זה בזה במשחק. בחלק מהגרסאות נהוג שהזוגות ישבו זה מול זה במעגל משתתפים, אולם יש הגורסים שאין זה נחוץ. המשחק כולל 3 שלבים, כאשר בכל אחד מהם מספר סיבובים בני 45 שניות (עד שמסתיימים כל הפתקים). בסיבוב הראשון, מעבירים הזוגות אחד לשני את השמות הרשומים על הפתקים באמצעות רמזים מילוליים. אין כל מגבלה על דרך העברת השם, מלבד האיסור על שימוש בשם עצמו, או שימוש בחריזה (לדוגמה: להגיד זודה קוליקר במקום יהודה פוליקר). בסיבוב השני, מעבירים הזוגות אחד לשני את השמות הרשומים על הפתקים באמצעות פנטומימה. בסיבוב זה של המשחק נאסר על המשתתף להוציא כל הגה מפיו, ועליו להעביר את שם הדמות (שכעת, כבר ידועה לכלל המשתתפים לאחר חשיפתה בסיבוב הקודם) באמצעות תנועות בלבד. מותר למשתתף להסתובב בכל החדר ולעשות כל תנועה שעולה בראשו העשויה, לדעתו, לרמוז על זהותה של הדמות, כל עוד אינו אומר דבר. בסיבוב השלישי, מעבירים הזוגות אחד לשני את השמות הרשומים על הפתקים באמצעות מילה אחת בלבד. לאחר שהמילה נאמרה, לא ניתן להחליפה והיא נותרת הדרך היחידה עבור המשתתף להעביר את זהות הדמות עד תום הזמן שהוקצה לו. מותר למשתתף לומר את המילה בכל דרך שירצה: תוך כדי שירה, חיקוי הדמות ועוד. לאחר תום שלושת הסיבובים, מסכמים את מספר הפתקים שכל זוג גילה במהלך שלושת הסיבובים, והזוג בעל מספר הפתקים הגבוה ביותר הוא המנצח.
ליל האימה (פירושונים)

האם התכוונתם ל... ליל האימה – סרט אימה קומי מ-1985 ליל האימה 2 – סרט המשך מ-1988 ליל האימה (סרט, 2011) – גרסה מחודשת לסרט האימה הקומי משנת 1985
מחלף ישי

מחלף ישי הוא מחלף בצפון עמק יזרעאל, בסמוך לרמת ישי, בו מצטלבים כביש 75 וכביש 77. המחלף נפתח לתנועה מלאה ב-11 בינואר 2019, עד אז, היה המחלף צומת מרומזר שניחן בגודשי תנועה רבים. מחלף ישי הוא מחלף יהלום עם לולאת תלתן אחת. כביש 77 עובר בגשר מעל כביש 75 ומתעקל כך שהוא מקביל אליו בכיוון מערב. כביש 75 מתעקל מעט בקשת בשביל לפנות מקום לכביש 77. כביש 77 מערב\דרום: ישנה יציאה ימינה לעבר כביש 75 הכוללת עקומה חדה ומסתיימת בצומת בו ניתן לפנות ימינה לכביש 75 מערב ללא צורך לעמוד ברמזור, לפנות שמאלה לכביש 75 מזרח או להמשיך ישר לכיוון כביש 77 מערב\דרום. כביש: 77 צפון\מזרח ישנה יציאה ימינה עם עקומה חדה שמאלה (צפון-מזרח), ממנה ניתן לפנות ימינה (ללא רמזורים) לכביש 75 מזרח, לפנות שמאלה לכביש 75 מערב או להמשיך ישר לכביש 77 לכיוון צפון\מזרח. כביש 75 מזרח: ישנה צומת בה ניתן להמשיך ישר או לפנות ימינה לכביש 77 צפון\מזרח (ללא עמידה ברמזור), ואחרי-כן ישנה יציאה מסוג לולאת-תלתן לכיוון כביש 77 מערב\דרום. אחרי כן ישנו צומת בו ניתן לפנות שמאלה או להמשיך ישר. כביש 75 מערב: ישנו צומת בו ניתן לפנות ימינה לכביש 77 מערב\דרום (ללא עמידה ברמזור) ואפשרות להמשיך ישר. אחרי-כן ישנו צומת בו ניתן לפנות שמאלה לכביש 77 צפון\מערב או להמשיך ישר. ב-11 בינואר 2019 נפתח המחלף שהיה צומת בעברו. המחלף נבנה על ידי חברת סולל בונה כאשר על הפרויקט פיקחה חברת הניהול א. אפשטיין ובניו. במחלף הוצבה תאורת לד ממוקדת מיסעה וללא זליגת אור. בנוסף, מדובר בתאורה חסכונית באנרגיה שאינה מפריעה לסביבה האקולוגית – אחד המרכיבים בהגדרתו של פרויקט כביש 77 כ'פרויקט ירוק'. בעשור הראשון של המאה ה-21, היו בצומת עומסי תנועה רבים בעיקר בבוקר ואחרי הצהריים ולכן הוחלט לשדרג את קטע הכביש בינו לבין מחלף המוביל לדו נתיבי לכל כיוון. עבודת שדרוג הצומת בוצעה בשיטת ה"תכנון-ביצוע" (Design build), בה הקבלן המבצע אחראי גם על תכנון הכביש. בין היתר, הורחבו כביש 77 בקטע צומת ישי – צומת המוביל לדו מסלולי דו-נתיבי, בוצעו עבודות עפר ודיפון לסלילת נתיב שלישי (בעתיד) והתאורה שודרגה. החברה להגנת הטבע התלוננה כי הקבלן ערם עודפי עפר מהעבודות בשטחים פתוחים ופגע בטבע. כביש 77 וצומת אלונים ברקע מחלף ישי ומימין רמת ישי כביש 77 ממחלף ישי. תמונה לכיוון צומת אלונים וצומת השומרים אלי אשכנזי, הפקק עבר דירה: הפקק בצפון עבר מצומת המוביל לצומת רמת ישי, באתר הארץ, 23 ביולי 2011 דני בר, 250 מיליון שקל יושקעו בשדרוג כביש 77 צומת ישי – צומת המוביל באתר Carloss צומת ישי (כביש 77) – עירום עודפי עפר בשטחים הפתוחים בדו"ח איומים שנתי 2010
ליל האימה 2

ליל האימה 2, הידוע גם בשם מי מפחד מהשכן ממול 2, הוא סרט ההמשך לליל האימה משנת 1985. הסרט יצא לאקרנים ב-1988 ובוים על ידי טומי לי וולאס. ליל האימה 2 נפתח מיד לאחר אירועי הסרט הקודם. צ'רלי ברוסטר (ויליאם רגסדייל) מאמין עכשיו כי ג'רי דאנדריג' (כריס סרנדון), לא היה אלא רוצח סדרתי שהתחזה לערפד. כתוצאה מכך, הוא מאמין כי ערפדים מעולם לא היו קיימים ומסתבך שוב בפרשיית ערפדים כאשר ארבעה ערפדים רודפים אותו ואת חברתו החדשה, אלכס יאנג (טרייסי לינד) - כאשר מנהיגת הרביעייה, רגינה (ג'ולי כרמן), רודפת אותו באופן אישי וצ'ארלי שוב רותם את צייד הערפדים, פיטר ויליאמס לעזרתו במאבק מול הערפדים. ליל האימה "ליל האימה 2", במסד הנתונים הקולנועיים IMDb (באנגלית) "ליל האימה 2", באתר נטפליקס "ליל האימה 2", באתר AllMovie (באנגלית) "ליל האימה 2", באתר Rotten Tomatoes (באנגלית) "ליל האימה 2", באתר Box Office Mojo (באנגלית) "ליל האימה 2", באתר אידיבי "ליל האימה 2", במסד הנתונים הקולנועיים KinoPoisk (ברוסית)
הנרי מור

הנרי מור (באנגלית: Henry Moore;‏ 30 ביולי 1898 – 31 באוגוסט 1986) היה פסל ואמן אנגלי. הנרי מור נולד בקאסטלפורד שבאזור יורקשייר, כבנה השביעי של משפחת כורים. עבודתו הראשונה הייתה כמורה בבית הספר היסודי שבו למד בילדותו. הוא התגייס לצבא הבריטי בגיל שמונה עשרה ולחם במלחמת העולם הראשונה בקרב קאמבארי. מור למד בקולג' המלכותי לאמנות (Royal College of Art) בלונדון בין השנים 1925–1921. את תערוכת היחיד הראשונה שלו הציג בלונדון בשנת 1928. בשנת 1946 הציג תערוכה רטרוספקטיבית במוזיאון לאמנות מודרנית בניו יורק ובשנת 1948 זכה בפרס הראשון בביאנלה של ונציה. מור התפרסם לראשונה בסדרה של רישומים שערך במנהרות הרכבת התחתית של לונדון בזמן "הבליץ" - הפצצת העיר על ידי גרמניה במלחמת העולם השנייה. רישומים אלו הציגו דמויות כבדות, פיסוליות באופיין, ושימשו סמל לעמידתם של תושבי לונדון בבליץ הגרמני. עבודתו הפיסולית של מור שואבת הן מן הנוף האנגלי ומצורותיהן של אבנים, עצמות וכדומה והן מפיסול פרימיטיבי. עבודתו החדשנית כפסל התבטאה בעיצוב דמויות אשר שילבו את הדמות עם הסביבה על ידי יצירת חללים נגטיביים בפסל המתפקדים כחלק בלתי-נפרד מן העבודה. פסליו הם לרוב מונומנטליים ורבים מהם הוא הציב בטבע. בישראל מוצג פסל ארד שיצר ברחבה שבחזית מוזיאון תל אביב, וכן כמה מעבודותיו מצויות באוסף של מוזיאון ישראל כחלק מגן האמנות ע"ש בילי רוז. בקמפוס גבעת רם של האוניברסיטה העברית בירושלים, מוצג עותק של פסלו "אישה עטויה יושבת" (באנגלית: "Draped Seated Figure") במדשאה המרכזית. האוסף הגדול ביותר של פסלי הנרי מור נמצא באגף שיוחד ליצירותיו בתוך הגלריה לאמנות של אונטריו בטורונטו בקנדה. בימי חייו יצר הנרי מור קשר מיוחד עם העיר. אחד מפסליו הוצב בחזית בניין העירייה. הוא הוריש לגלריה בעיר, חלק נכבד מאוספיו. בדצמבר 2005 נגנב פסל של מור באנגליה בעת שאוכסן לצורך שיפוצים. אף שהובטח פרס כספי עצום על השבת היצירה, שערכה לא יסולא, מעריכים שהיא הומסה לצורך שימוש בארד. "אישה עטויה יושבת" (1958-1957) בקמפוס גבעת רם של האוניברסיטה העברית בירושלים "חוליות" (1968–1969), פסל בשלושה חלקים המוצג במוזיאון ישראל ירושלים "הרוח הדרומית" (1928), אבן. רחוב ברודוואי מס' 55, לונדון פסל בחזית מוזיאון תל אביב "דמות מסובה" - נמצא בחזית מוזיאון פיצוויליאם בקיימברידג', אנגליה עדינה קמיאן-קשדן ואחרים, הנרי מור, מבט על האוסף, ירושלים: הוצאת מוזיאון ישראל, 2004. אתר האינטרנט הרשמי של הנרי מור קרן הנרי מור (באנגלית) ביוגרפיה (באנגלית) אילנה באום, ישעיהו אביעם וי. סינקלסטון, סר הנרי מור – הפסל שגילה את קסם החורים, מעריב, 1 בספטמבר 1986 הנרי מור, באתר אנציקלופדיה בריטניקה (באנגלית) הנרי מור, באתר "Find a Grave" (באנגלית) הנרי מור (1898-1986), דף שער בספרייה הלאומית עדינה קמיאן-קשדן ואחרים, הנרי מור, מבט על האוסף, ירושלים: הוצאת מוזיאון ישראל, 2004, עמ' 12. כתבה על גנבת הפסל ועל החשש שהותך בעיתון הגארדיאן הבריטי.
Frontex

Frontex (מצרפתית: Frontières extérieures, שמשמעותו הוא "גבולות חיצוניים") היא הסוכנות האירופית לניהול מבצעים משותפים להגנת גבולות האיחוד האירופי, זהו ארגון של האיחוד האירופי האחראי לאבטחת גבולות המדינות החברות באיחוד, בשיתוף פעולה עם משמרות הגבול של מדינות האיחוד. הארגון הפך למבצעי ב-3 באוקטובר 2005 והיה הארגון הראשון של האיחוד האירופי שהוקם באחת המדינות החדשות שהצטרפו לאיחוד במאי 2004. מוטו הארגון: Libertas Securitas Justitia (חירות, ביטחון, צדק). מטהו בוורשה שבפולין. מטרת הארגון הוא לשתף פעולה עם משמרות הגבול של מדינות האיחוד האירופי במטרה לייעל את משימות אבטחת הגבולות. מדיה וקבצים בנושא Frontex בוויקישיתוף אתר האינטרנט הרשמי של Frontex Frontex, ברשת החברתית פייסבוק Frontex, ברשת החברתית אקס (טוויטר) Frontex, ברשת החברתית LinkedIn Frontex, סרטונים בערוץ היוטיוב Frontex, סרטונים באתר Vimeo ערך זה הוא קצרמר בנושא אירופה. אתם מוזמנים לתרום לוויקיפדיה ולהרחיב אותו.
סקאליג'רה ורונה

סקאליג'רה באסקט ורונה (באיטלקית: Scaligera Basket Verona) היא קבוצת כדורסל איטלקית מהעיר ורונה, המתמודדת בסרייה A. הקבוצה הוקמה בשנת 1951, בעונת 1971/72 החלה להשתתף בליגה הבכירה (Serie A), בקדנציה קצרה ללא אירועים בולטים. בסיום עונת 1990/91 העפילה הקבוצה חזרה לליגה הבכירה. כמו כן, באותה עונה הגיעה הקבוצה לגמר הגביע האיטלקי וניצחה 85-97 את פיליפס מילאנו. בהמשך היו עוד שני משחקי גמר, בהם הפסידה למילאנו ולבנטון טרוויזו. בשנת 1996 זכתה הקבוצה בסופרקאפ האיטלקי לאחר ניצחון בגמר מול אולימפיה מילאנו. בעונת 1999/00 הפסידה בחצי גמר הפלייאוף לפאף בולוניה (שזכתה באליפות). בסיום עונת 2001/02 הכריזה הקבוצה על פירוק, לאחר 15 עונות בליגה הראשונה (בסיכום הכללי), ונשרה לליגה השלישית. בשנת 2009 עלתה הקבוצה לליגה דואה (lega due), הליגה האיטלקית השנייה. בסיום עונת 2021-2022 העפילה הקבוצה בחזרה לליגה הבכירה מהמקום השני, לאחר היעדרות של 21 שנים. הקבוצה השתתפה בגביעי אירופה השונים החל מעונת 1991/92. בעונת 1996/97 הגיעה הקבוצה לגמר גביע המחזיקות והפסידה לקבוצת ריאל מדריד 78-64. ההשתתפות הגיעה לשיאה בעונת הזכייה בגביע קוראץ' (1997/98). לאחר שעברה בשלב שמינית הגמר את קבוצת הפועל גליל עליון, ובשלב רבע הגמר את קבוצת פריסטרי אתונה, הדיחה בשלב חצי הגמר את קבוצת אירופורטי רומא 154-166 בסיכום שני מפגשים. את שלב הגמר מול קבוצת הכוכב האדום בלגרד, התחילה הקבוצה בהיכל הביתי "פלאולימפיה" בהפסד 74-68, והגיעה בעמדת נחיתות למשחק השני ב"היכל פיוניר" בבלגרד. למרות הכל, ניצחה בתוצאה 64-73 (ניצחון 138-141 בסיכום שני מפגשים) והניפה את הגביע. בעונת 2000/01 הגיעה לשלב שמינית הגמר ביורוליג והפסידה לאולימפיאקוס. עונה לאחר מכן השתתפה בגביע קוראץ' ולא עברה את שלב הבתים. ההיכל הביתי של הקבוצה נקרא פלאולימפיה, בעל קיבולת של 5,350 מקומות ישיבה, והוקם בשנת 1986. הספונסר הראשי של הקבוצה הוא חברת "תזניס" (מאז 2008). הליגה האיטלקית: חצי גמר: 2000 הגביע האיטלקי: זכייה (1): 1991 גמר: 1994, 1996 הסופרקאפ האיטלקי: זכייה: 1996 גביע קוראץ': זכייה (1): 1998 גביע ספורטה: גמר: 1997 ארצות הברית לואיס בולוק ארצות הברית קורי קראודר איטליה אנדראה מאצ'ון מדיה וקבצים בנושא סקאליג'רה ורונה בוויקישיתוף אתר האינטרנט הרשמי של סקאליג'רה ורונה סקאליג'רה ורונה, ברשת החברתית פייסבוק סקאליג'רה ורונה, ברשת החברתית אינסטגרם ערך זה הוא קצרמר בנושא כדורסל ובנושא איטליה. אתם מוזמנים לתרום לוויקיפדיה ולהרחיב אותו.
טיימר ביצים

טיימר ביצים הוא מכשיר שמיועד לקצוב את זמן הבישול של ביצים. המכשיר מבצע זאת באמצעות ספירה לאחור של משך זמן מסוים שהוגדר ידנית, אך בגרסאות חדישות יותר ניתן לקצוב את הזמן בדיוק רב יותר, בהסתמך על טמפרטורת המים. טיימר שסופר לאחור עשוי לשמש לא רק לבישול ביצים, אלא גם לבישול מאכלים אחרים, ובאופן כללי לצורכי מדידת זמן. במקור היה טיימר הביצים שעון חול קטן. עם התקדמות הטכנולוגיה, פוּתח טיימר מכני שסופר לאחור, עם חוגה הניתנת לכיוון, דבר המאפשר טווח רחב לאמידת זמן בבישול מאכלים שונים. הטיימרים הדיגיטליים החדשים הם בעלי פונקציות רבות הניתנות לשינוי ולתכנות. על מנת לשפר את תזמון הבישול של ביצים פותחו מוצרים חדשים: המכשירים מודדים את טמפרטורת המים בהם נמצאות הביצים ומחשבים את רמת הבישול של הביצים. לסוג זה של טיימר יש פוטנציאל לאמוד בדיוק רב יותר את זמן הבישול, ללא צורך להתחשב בגורמים חיצוניים, ובעיקר טמפרטורת הרתיחה, שתלויה בגורמים שונים, כמו רמת המליחות או הלחץ הברומטרי, שבעצמו תלוי בגובה מעל גובה פני הים. מדיה וקבצים בנושא טיימר ביצים בוויקישיתוף צ'ארלס וויליאמס, על המדע של בישול ביצים, באתר של אוניברסיטת אקסטר (באנגלית) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
אבשלום (פירושונים)

האם התכוונתם ל... אבשלום – דמות מקראית, מבניו של דוד המלך יד אבשלום – אתר ארכאולוגי מערת אבשלום – מערת הנטיפים אבשלום (אמן) – אמן יהודי-צרפתי אבשלום (יישוב) – ישוב בצפון הנגב אבשלום (סיני) – ישוב לשעבר בסיני אבשלום (רקטת מוץ) – רקטת מוץ מתוצרת "רפאל" אבשלום (שיר של אריק איינשטיין) – שיר בלחן של שלום חנוך ובביצוע של אריק איינשטיין אבשלום (שיר של מוטי פליישר) – שיר בביצוע של מוטי פליישר דקל אבשלום – מציאת מקום קבורתו של אבשלום פיינברג
המצור על פשמישל

המצור על מבצר פשמישל היה בין הגדולים והארוכים במלחמת העולם הראשונה. בסופו כבשו הרוסים את המבצר מידי חיילי הצבא האוסטרו-הונגרי שעמדו במצור של 179 יום. בתחילת המלחמה פתח הצבא הרוסי בפיקודו של גנרל ניקולאי איבנוב, בהתקפה גדולה על הצבא האוסטרו-הונגרי בגליציה. תוך זמן קצר נסוגו האוסטרו-הונגרים בפיקודו של קונרד פון הצנדורף, כ-160 ק"מ לכיוון הרי הקרפטים. רק המבצר בפשמישל החזיק מעמד, אך היה נצור. הרוסים החלו להתקרב לאזור התעשייתי בשלזיה ולכן היה חשוב לאוסטרים ולגרמנים שפשמישל תחזיק מעמד ותרתק את הרוסים. ב-4 בספטמבר (17 בספטמבר לפי הלוח הגרוגיאני) 1914 החל גנרל ראדקו דימיטרייב, מפקד הארמייה הרוסית השלישית, את המצור על פשמישל. לא הייתה לו מספיק ארטילריה כדי לבקע את ביצורי המבצר ובמקום לחכות לתגבורת ארטילרית הוא פתח בהתקפה חזיתית על המבצר שנמשכה שלושה ימים ללא הצלחה וגרמה לרוסים 40,000 הרוגים ופצועים. בינתיים פתח גנרל סבטוזר בורוייביץ' במתקפה לעבר פשמישל ביחד עם מתקפה של פאול פון הינדנבורג לעבר ורשה. ב־21 באוקטובר 1914 נאלץ דימיטרייב לסגת ולהסיר את המצור מעל פשמישל. ב-31 באוקטובר 1914 הביסו הרוסים את הינדנבורג בקרב על הוויסלה והוא נאלץ לסגת מאזור ורשה. זה אילץ גם את בורוייביץ' לסגת. הגנרל הרוסי אנדריי סליבנוב, מפקד הארמייה הרוסית ה-11 הטיל מצור על פשמישל אבל הפעם במקום להתקיף הוא העדיף להדק את המצור ולהרעיב את הנצורים. בורוייביץ' ניסה שוב לתקוף ולשחרר את הנצורים אך ללא הצלחה. בסוף פברואר 1915 הודיע פון הצנדורף למפקד פשמישל הרמן קוסמאנק פון בורגנוישטטן כי לא תיערכנה התקפות נוספות להסרת המצור. בינתיים קבל סליבנוב תגבורת ארטילריה והחל להפגיז ולמוטט את ביצורי המבצר. קוסמאנק הורה להרוס במבצר ובעיר כל מתקן שיוכל לעזור לרוסים. ניסיון שלו ב-21 במרץ 1915 לפרוץ את המצור נכשל. ב-22 במרץ 1915 ניתנה פקודת כניעה. 117,000 חיילים אוסטרו-הונגרים נכנעו בתוכם תשעה גנרלים, 39 קצינים בכירים ו-2,500 קצינים נוספים. נפילת מבצר פשמישל הייתה מכה קשה לצבא אוסטרו-הונגריה. הרוסים לא המשיכו במתקפתם לעבר הונגריה. מבצר פשמישל לא נשאר זמן רב בידי הרוסים. ב-1 במאי 1915 פתחו האוסטרו-הונגרים והגרמנים במתקפת גורליצה-טרנוב ותוך זמן קצר אילצו את הרוסים לבצע נסיגה עמוקה. מבצר פשמישל נכבש חזרה ב-3 ביוני 1915. מדיה וקבצים בנושא המצור על פשמישל בוויקישיתוף
קריית החינוך דרור

קריית חינוך ניסויית דרור היא בית ספר ביישוב בני דרור שבמועצה האזורית לב השרון. זהו בית הספר העל-יסודי הגדול ביותר במדינת ישראל. בית הספר הוקם בשנת 1995 על ידי המועצה האזורית ולומדים בו תלמידים בכיתות ז'-י"ב המגיעים מרחבי המועצה ומהישוב פרדסיה. בשנת 2020, למדו בבית הספר כ־2,700 תלמידים בכ־80 כיתות. בית הספר הוא "בית ספר בניהול עצמי" מאחר שהוא פועל בעצמאות תקציבית ותפעולית של צוותי ההוראה וההנהלה. פרס חינוך ארצי: מאז הקמת בית הספר, הוא זכה פעמיים בפרס חינוך ארצי, הזכייה הראשונה בתקופת כוהנתו של ד״ר מנור, והזכייה השנייה הייתה בשנת 2019 בתקופת ניהולה של אריאלה בן ארי, פרס החינוך הארצי מוענק למוסדות החינוך המצטיינים בישראל מטעם משרד החינוך, ונחשב כפרס היוקרתי ביותר הניתן לבתי הספר המצטיינים ביותר. כהערת אגב, אפשר לציין את גודלו הפיסי של בית הספר, שבשיאו התפרס על 63 דונם. מונהגת מתכונת בה אין כיתות אם, וכל מקצוע נלמד בכיתה אחרת בבניין אחר (לא בהתאמה), ובכך נוצר מצב של "נדידה" בקרב התלמידים בין החדרים השונים בבית הספר. לימוד בשיטת "ניהול לפי יעדים" בה התלמיד מציב לעצמו יעדים לימודיים ,חברתיים ואישיים. אין צלצולים לכניסה וליציאה מהשיעורים. שיעורים כפולים – שיעור אחד הוא בן 90 דקות. מגוון רחב של מקצועות בחירה, כולל מקצועות ייחודיים כמו פיזיקה מחקרית ודיפלומטיה. בית הספר הוא גם "בית ספר לפיתוח מקצועי" (P.D.S - Professional Development School) כלומר: "בית ספר לפיתוח של מורים מתחילים", להמשך הפיתוח של מורים מנוסים ולמחקר ולפיתוח של מקצוע ההוראה, ונשען על שותפות משמעותית בין בית הספר לבין האקדמיה. עשרות סטודנטים להוראה, לייעוץ חינוכי, לפסיכולוגיה ולניהול ממכללת בית ברל, וכן סטודנטים לחינוך גופני ממכללת וינגייט – בלוויית המדריכים הפדגוגיים שלהם – משולבים יום בשבוע בחיי בית הספר. הם משתתפים בישיבות הצוותים המקצועיים ובתכנון מערכי הלמידה, מלמדים, חונכים תלמידים, יוזמים פעולות העשרה, ועוד. סגל המכללה משתתף בתכנון שנת הלימודים ב"דרור" ובהנחיית השתלמויות המתקיימות בבית הספר. אתר האינטרנט הרשמי של קריית החינוך דרור אור קשתי, בחיפוש אחר רלוונטיות, המורים ויתרו על שליטה, באתר הארץ, 6 בפברואר 2019 עירית ועזרא דגן, תיאטרון עדּות - מפגש בין-דורי בתהליך חינוכי טיפולי, 'לספר כדי לחיות...', יום שני, כ"ה בסיון תשע"ז, 19 ביוני 2017 משרד החינוך, פרס החינוך למוסדות חינוך מצטיינים לשנת 2019, ‏2019 הולמס, 1990
זקאזיק

זקאזיק (בערבית: الزقازيق, תעתיק: אלזקאזיק; בקופטית: ϫⲱⲕⲉϫⲓⲕ) היא בירת מחוז א-שרקיה במצרים התחתונה. לפי אומדן רשמי מתאריך 1 ביולי 2023 אוכלוסיית העיר מנתה 460,501 בני אדם. זקאזיק היא מרכז המסחר בכותנה ובדגן במצרים. בעיר נמצאים סוחרים אירופאים רבים. העיר ממוקמת בחלק המזרחי של דלתת הנילוס כ-60 ק"מ צפון-מזרחית לבירה קהיר. בעיר מוזיאון ארכאולוגיה קטן שנקרא מוזיאון עורבּי (על שם אחמד עורַבּי). אוניברסיטת זקאזיק, אחת מהאוניברסיטאות הגדולות במצרים ממוקמת גם היא בעיר, ובה פקולטות שונות לסוגי אומנויות ומדעים שונים. אוניברסיטת זקאזיק הוקמה בשנת 1970 כסניף של אוניברסיטת עין שאמס והייתה האוניברסיטה השביעית שהוקמה במצרים. יש בה פקולטות לחקלאות, סחר, רפואה וטרינרית, רפואה אנושית, חינוך ומדע. מטרתו היא להפוך לאוניברסיטה ציבורית מצרית מכובדת ויש לה תוכניות לבנות ולהתרחב למרכז ללימודי תואר שני. מדיה וקבצים בנושא זקאזיק בוויקישיתוף Egypt: Governorates, Major Cities & Towns - Population Statistics, Maps, Charts, Weather and Web Information, citypopulation.de Ahmed Orabi's house to become a museum after restoration - Islamic - Heritage - Ahram Online, english.ahram.org.eg Zagazig University | World University Rankings | THE, timeshighereducation.com ערך זה הוא קצרמר בנושא יישובים במצרים. אתם מוזמנים לתרום לוויקיפדיה ולהרחיב אותו.
בניין מירנטה דו ולה

בניין מירנטה דו ולה (בפורטוגזית: Mirante do Vale, בתרגום מילולי: "מצפור העמק") הוא גורד השחקים הגבוה ביותר בעיר סאו פאולו שבברזיל. גובהו של הבניין הוא כ-170 מטרים, ויש בו 51 קומות. הוא מאוכלס במשרדים ודירות. בניין איטליה בניין אלטינו ארנטס מדיה וקבצים בנושא בניין מירנטה דו ולה בוויקישיתוף ערך זה הוא קצרמר בנושא גורדי שחקים ובנושא ברזיל. אתם מוזמנים לתרום לוויקיפדיה ולהרחיב אותו.